สกู๊ป : ตั้งศูนย์ช่วยเหลือแก้ไขปัญหาแรงงานต่างด้าวผิดกฎหมาย
รัฐบาลยังเดินหน้าการแก้ไข้ปัญหาแรงงานต่างด้าวอย่างต่อเนื่อง เพื่อลดช่องว่างความเหลื่อมล้ำทางสังคมและแก้ไขปัญหาการลักลอบเข้าเมืองอย่างผิดกฎหมาย ล่าสุดกระทรวงแรงงานเตรียมจัดตั้งศูนย์รับแจ้งการใช้แรงงานต่างด้าว หวังช่วยดำเนินการแก้ไขเอกสารให้ถูกต้อง ก่อนพระราชกำหนด การบริหารจัดการทำงานของคนต่างด้าว อย่างเป็นทางการ ติดตามได้จากรายงาน

การออกพระราชกำหนด การบริหารจัดการทำงานของคนต่างด้าว พ.ศ.2560 นับเป็นเครื่องมือสำคัญที่เข้ามาดูแล และทำให้ปัญหาแรงงานต่างด้าวผิดกฎหมาย ซึ่งส่งผลให้เกิดการกระทำความผิดเกี่ยวกับการค้ามนุษย์ จากการเอารัดเอาเปรียบจากนายจ้างอย่างไม่เป็นธรรม ให้ได้รับการแก้ไข และนำแรงงานต่างด้าว เข้าสู่ระบบ ผ่านความร่วมมือจากทุกๆฝ่าย นำไปสู่การใช้มาตรการที่เข้มงวดในการแก้ไข โดยเฉพาะบทลงโทษที่เพิ่มขึ้น เพื่อให้เกิดความเกรงกลัว ต่อทั้งผู้ที่คิดลักลอบจะมาทำงานและนายจ้างที่ไร้มนุษยธรรม

แต่เพื่อบรรเทาผลกระทบไม่ให้เกิดความเดือดร้อน จากการบังคับใช้กฎหมายแรงงานต่างด้าว คณะรักษาความสงบแห่งชาติและรัฐบาล จึงได้ออกคำสั่งตามมาตรา 44 ให้นายจ้างและแรงงานต่างด้าว ได้ดำเนินการเอกสารทุกอย่างให้ถูกต้อง เพื่อเป็นการผ่อนปรนอัตราโทษ ใน 6 เดือนก่อนกฎหมายบังคับใช้

โดยอธิบดีกรมการจัดหางาน ยืนยันว่า การออกกฎหมายพระราชกำหนด การบริหารจัดการทำงานของคนต่างด้าว เป็นเรื่องที่จำเป็นและสำคัญ และเป็นไปตามนโยบายและยุทธศาสตร์ของชาติ ที่ไม่เพียงต้องการแก้ไขปัญหาแรงงานต่างด้าวกับค้ามนุษย์อย่างจริงจังเท่านั้น แต่ยังหวังให้ลดช่องว่างระหว่างคนทุกชนชั้นให้เกิดความเท่าเทียม ทั้งคนไทยและแรงงานต่างด้าวเหล่านี้

โดยขั้นตอนหลังจานี้ กระทรวงแรงงานได้เตรียมที่จะออกประกาศกฎกระทรวง เพื่ออำนวยความสะดวก และการเยียวยาผลักดันให้แรงงานต่างด้าวผิดกฎหมายเข้าสู่ระบบอย่างถูกต้องมากขึ้น โดยจะมีเนื้อหาสำคัญคือ การเปลี่ยนนายจ้างหรือใบอนุยาติทำงานที่ไม่ตรงกับนายจ้าง ก็ให้เปลี่ยนเป็นนายจ้างปัจจุบันที่ถูกต้องได้ และการตั้งศูนย์รับแจ้งการใช้แรงงานต่างด้าว ซึ่งกระดำเนินการเหล่านี้จะทำให้นี้เข้าสู่ระบบได้อีก 1.2 ล้านคน

โดยศูนย์รับแจ้งการใช้แรงงานต่างด้าวนี้จะเปิดเพียงแค่ระยะเวลา 15 วันเท่านั้น ซึ่งเอกสารที่นายจ้างต้องเอามาแจ้งก็คือ บัตรประชาชนนายจ้าง หรือใบปะหน้าบริษัท ส่วนต่างด้าวก็ใช้เพียงรูปถ่าย พาสปอร์ตที่เคยเข้ามาทำงาน ซึ่งศูนย์นี้จะจัดตั้งทุกจังหวัดทั่วประเทศ จังหวัดละแห่ง ส่วนกรุงเทพมหานครจะมี 10 แห่งด้วย คาดว่าจะดำเนินการได้ในเดือนกรกฎาคมนี้ มาตรการทั้งหมดนี้คือส่วนหนึ่งที่รัฐบาลต้องการแก้ไขปัญหาแรงงานต่างด้าวอย่างจริงจัง หลังจากเป็นปัญหาที่หยั่งรากลึกในสังคมมาช้านาน